Tik Tok

„Tik Tok“ (стилизирано како „TiK ToK“) — првата песна на американската пејачка Кеша. Песната била снимена од Бени Бланко и Д-р Лук и напишана во соавторство со Бланко, Д-р Лук и Кеша. Била издадена на 7 август 2009 како водечки сингл од првиот студиски албум на Кеша наречен Animal. Првиот стих на песната започнува со искуство кое Кеша го имала кога се разбудила опкружена со жени и веднаш помислила на истото искуство доживеано од Диди. Искуството ја поттикнало да ја напише песната со нејзиниот продуцент Д-р Лук, кој му се јавил на Диди надевајќи се на соработка; тој отишол во студиото истиот ден и го снимил неговиот текст и песната била завршена.

Според Кеша, текстот на песната го прикажува нејзиниот живот; пораката на песната е поттик кој го поттикнува слушателот да биде храбат и да не дозволи ништо да го турне долу. „Tik Tok“ е денс-поп и електропоп песна која користи кратки ритми од видео игрите кои се прикажани со удари со раце и синтисајзери. Текстот е испеан во рап стил, а рефренот користи Авто-Тон. Музички, песната била споредена со Лејди Гага, Уфи и Ферги.

Песната добила помешани и позитивни оценки од неколку критичари за време на издавањето. Некои од нив го пофалиле текстот и славењето на начинот на живот во кој Кеша постојано учествувала во забава; продукцијата на песната била добро прифатена иако некои ја критикувале песната поради нејзиниот многу сличен звук со песните од Лејди Гага и Уфи. Добила голем комерцијален успех искачувајќи се на првите место во единаесет земји. Во САД, песната го срушила рекордот за најпродаван сингл во една недела од женски со продажби од 610.000 диигитални примероци во една недела. „Tik Tok“ добила 5× платинска сертификација од Снимачката Индустриска Асоцијација на Америка (RIAA) за 5.900.000 продадени копии во САД. Песната исто така била најдобро продаваниот сингл во светот за 2010, продавајќи 12.8 милиони копии само таа година.

Музичкото видео за песната било режирано од Синдром. Започнува со Кеша која се буди во бања во дом кој не е нејзин, а потоа следат сцени во кои таа е прикажана на различни забави. На крајот видеото повторно ја прикажува Кеша која повторо легнува да спие, но овојпат во друга бања. Песната била изведена и прераборена од неколку артисти неколкупати. Кеша ја извела песната на Saturday Night Live, Шоуто на Елен Деџенерес и на MTV Европските Музички Награди, покрај другите настапи.

Пишување и инспирација
„Tik Tok“ била ко-напишана од Кеша, Д-р Лук и Бени Бланко и ко-продуцирана од Лук и Бланко.Кредитите се земени од забелешките во Animal, Dynamite Cop Music/Where Da Kasz at BMI. Кеша рекла дека инспирацијата за песната дошла од нејзината полу пијана состојба за време на забава. Таа напишала неколку зборови за песната, потоа следното удтро се разбудила и чекала да ја раскаже приказната некому. Првиот стих дошол од искуство кое таа го доживеала кога се разбудила покрај „убави жени“, што ја натерало да го замисли П. Диди во слично сценарио. Таа подоцна му ја однела песната на нејзината продуцент Д-р Лук и таа била напишана. Четири часа подоцна, Диди му се јавил на Лик и рекол дека треба да направат заедничка песна. Диди отишол во студиото наредниот ден за да додаде вокали во песната и соработката била готова.

Инжинерингот на песната бил направен од Емили Врајт и Сем Холанд во Conway Recording Studios во Лос Анџелес, Калифорнија. Додека Кеша била во студиото со Д-р Лук и Бланко, таа трипати се обидела да рапува на „смешен начин кој го прави бела девојка“. За време на продукцијата на песната, таа сакала да ги смени стиховите во песната бидејќи не ѝ се допаѓал текстот кој не бил ни „смешен ни паметен“, чувствувајќи дека „не чинел.“ Таа објаснила, „Помислив дека е само уште една песна, помислив дека е како сите други кои ги имам напишано. Не ни знаев колку беше добра. Сакав да ги сменам стиховите, не мислев дека се ни смешни ни паметни. Помислив дека не чинеше/ Но сите други ја сакаа.“ Кеша сепак не напишала нов текст за никоја од песните на албумот. Таа ја објаснила темата на песната за време на интервју, додавајќи дека го прикажувала нејзиниот животен стил,
Ни сме [Кеша и нејзините пријатели] млади и без пари и тоа не е важно. Можеме да најдеме алишта на улица и да одиме изгледајќи фантастично и да бидеме главни. Ако немаме кола тоа не нè допира бидејќи ќе одиме со автобус. Ако не можеме да си дозволиме пијалаци ќе донесеме шишиња во сопствените чанти. Се работи да не дозволувате ништо да ве сруши долу.

Композиција

„Tik Tok“ е забрзана денс-поп песна која содржи елементи од електропоп во својата продукција и ритам. Користи ритам од видео игри поддржан со удари на раце и синтисајзери. Првиот стих на песната започнува со текстот, „Се будам наутро и се чувствувам како П. Диди“, а подоцна, во рефренот, Кеша користи рап стихови. За време на песната нејзините вокали се подобрени со Авто-Тон на некои места. Песната исто така содржи два стиха испеани од Диди („Еј, како си девојко?“ и „Да Одиме“). Според текстот, песната зборува за „задоволство од пијанство ('Не ми е гајле за светот, но имам многу пиво') со маж ('Ги тепаме во клубот само ако не личат на Мик Џегер').“ Според Кеша текстот ја прикажува неа, велејќи „тоа е за мојот живот, 100 проценти е за мене“.

Според листот со музика објавен на страницата Musicnotes.com од Kobalt Music Publishing, песната е поставена во вообичаено време од 120 удари во минута. Напишана е во Де-мол. Ја користи акордната прогресија B♭–C–Dm и вокалите на Кеша се движат од музичката нота од D3 до D5. Музички, песната била споредена со првиот сингл на Лејди Гага, „Just Dance“, поради сличноста во композицијата и со текстот на Ферги поради сличниот рап-стил.

Критички прием
„Tik Tok“ добила неутрални и позитивни критики за време на нејзиното издавање. Келси Пејн од Билборд ја нарекла песната „љубовно писмо до сите ди-џеи насекаде, со удари со раце кои градат крешендо од чист и влијателен денс-поп.“ Пејн, наведувајќи на нејзината појава на „Right Round“, напишала дека таа „нуди своја забава и ода за луда вечер во градот“ додека пее за пиење алкохол со маж. Прегледот бил завршен со заклучок дека првиот сингл на Кеша „покажува знак за започнување на забавата.“ Џим Фарбер од New York Daily News ја нарекол песната „звук кој е многу сладок за да му одолеете“ кој содржел „синтисајзерски хук“. Фрејзер МекАлпин од BBC, давајќи му на синглот четири од пет можни ѕвезди ја нарекол „валкана мала песна“ која имала „'хит' напишано насекаде околу неа“. МекАлпин забележал сличности со песната на Лејди Гага, „Just Dance“ поради текстот во кој се работи за забави, но заклучил дека „таа прави да звучи смешно.“ Били Џонсон, Јр. од Yahoo! ја споредил „Tik Tok“ со хитот од 1980-тите на Л'Трим, „Cars that Go Boom“ и забележал дека Кеша „позајмила од вокалниот стил на Л'Трим за нејзиниот сопствен хит.“ Ник Левин од Digital Spy ѝ дал на песната четири од пет ѕвезди, дополнувајќи дека песната ѝ дава различна слика на Кеша но го опишал текстот на позитивен начин. Левин рекол дека користењето на авто-тон било смешно и ја опишал работата на продуцентот Д-р Лук како различен. Прегледот го пофалил рефренот на песната и Левин ја нарекол песната добра на „целосен можен начин.“

Џона Вејнер од Slate Magazine ѝ дал на песната лоша оценка велејќи „песната поставува брод на линија меѓу шармирачки и многу иритантен звук.“ Потоа ја споредил песната со други артисти, велејќи дека „рап стиховите се како дете од прво одделение да ја пее Ферги, дури гордо со своејата постапка.“ Вејнер повторил дека песната изгледала како „Just Dance“, опишувајќи, „девојка се буди пијана, останува пијана наоѓа под за танцување и станува повеќе пијана.“ Џон Караманика од The New York Times ја опишал песната како прослава на доцните ноќи и утрата после тоа. Тој забележал дека „некои ја споредиле Кеша со Уфи, која претставува влијателна француска електронска музика на издаваќката куќа Ed Banger аи чиј рап постоел неколку години пред Кеша.“ Сепак, тој помислил дека „ако некој треба да се спореди со „Tik Tok“, тоа е Лејди Гага која слуша значителни сличности со нејзиниот хит "Just Dance“ во мелодијата и значењето.“ Во 2010, „Tik Tok“ била номинирана за неколку награди. Била номинирана за Најдобро Женско Видео и Најдобро Поп Видео на МТВ Видео Музичките Награди од 2010; двете номинации изгубли на песната од Лејди Гага „Bad Romance“.

Настап на табелите
Во САД, на крајот на неделата од 24 октомври 2009, „Tik Tok“ дебитирала на седумдесет и деветтото место на Билборд Хот 100. Песната бавно се искачувала на табелата и станала првиот број-еден сингл на новата деценија. На крајот на неделата од 27 декември 2009, „Tik Tok“ го срушила рекордот за најголем број продажби во САД, продавајќи 610,000 диигитални примероци, највисокиот рекорд направен од женски артист после „Right Round“ кој продал 636,000 копии на табелата на 28 февруари 2009. Кон крајот на неделата на 6 февруари 2010, песната го постигнала првото место на радиото за Билборд Поп Песни со 11,224 пуштања, станувајќи, во тоа време, најпуштаната песна во седумнаесет годишната историја на табелата срушуваќи рекордот на 10,859 пуштања една недела порано од песната на Лејди Гага, „Bad Romance“. Песната останала на првото место на табелата девет последователни недели и кон крајот на 2010, „Tik Tok“ станала број-еден песна на годината на Хот 100. Била исто така седмата најпуштана песна на радио во државата и осмата најспуштана песна во годината. Песната добила 5× платина од Снимачката Индустриска Асоцијација на Америка со 5,000,000 копии. Од август 2011, „Tik Tok“ продала преку 6,000,000 легално спуштени копии само во САД, правејќи една од шесте песни кои продале повеќе од шест милиони копии во таа држава.

„Tik Tok“ за првпат се појавила на табелата за синглови во Нов Зеланд на седмото место на 5 октомври 2009. Следната недела се поместила на првото место каде што останала на врвот пет последователни недели. Оттогаш, песната добила 2× платина од Музичкаta Индустриска Асоцијација на Нов Зеланд (RIANZ) за повеќе од 30,000 продадени копии. Во Австралија, песната дебитирала на дваесет и осмото место на ARIA Табелите и го достигнала првото место во третата недела на неделата. Песната била забележана на врвот на табелата осум недели во 2009 и била сместена на деветтото место на годишната табела во Австралија.; следната година песната била сместена на дванаесеттото место на годишната табела во 2010. Оттогаш dобила 5× платина од Австралиската музичка индустрска асоцијација (ARIA) за продажби од 350,000 копии. Во Европа, песната дебитирала на триесет и осмото место во Шведска на 23 октомври 2009, а највисоката позиција подоцна станала три. „Tik Tok“ дебитирала на триесет и деветтото место во Данска и достигнала највисока позиција на третото место. Во Норвешка, песната дебитирала на единаесеттото место и подоцна највисока позиција станала третото место. Во Обединетото Кралство, „Tik Tok“ дебитирала на официјалната UK Singles Chart на шестото место на 8 ноември 2009 и после период од три месеци највисоката позиција станала четвртото место на 3 јануари 2010.

Песната за првпат се појавила на табелата во Канада, каде дебитирала на шеесет и седмото место на Canadian Hot 100. Стоела на табелата неколку недели пред да достигне на првото место на крајот на неделата на 21 ноември 2009. Песната останала на врвот на табелата две недели пред да падне на второто место поради песната на Лејди Гага, „Bad Romance“. „Tik Tok“ подоцна повторно го достигнала првото место неколку недели подоцна на 2 јануари 2010 и останала на врвот седум недели со што синглот целосно поминал девет недели на таа табела. Во 2009, песната била седумдесет и шестата песна која постигнала најголем успех на табелите и го достигнала второто место на годишната табела од 2010 на Canadian Hot 100. Синглот добил 7× платина од Канадската Музичка Индустриска Асоцијација (CRIA) за 280,000 продадени копии. Кон крајот на 2010, „Tik Tok“ станалла најдобро продаваната песна од странски артист продавајќи 1,412,653 копии во Јужна Кореја.To see sales info, click the 다운로드 tab and then select 외국 for foreign sales numbers. Песната продала 12.8 милиони диигитални примероци ширум светот во 2010, станувајќи најдобро продаваниот сингл на годината и рушувајќи го рекордот на минатогодишниот најдобро продаван сингл со три милиони копии повеќе од него.

Промоција
Музичко видео
Музичкото видео за „Tik Tok“ било режирано од Синдром. Било снимено во старото соседство на Кеша и колата во видеото е нејзина. Кеша го објаснила видеото велејќи „возбудена сум за него [за видеото] бидејќи го снимав во моето старо соседство и човекот кој ме вози во колата ми е пријател“. Свената која прикажува забава била снимена во куќата на нејзиниот пријател, а тие ја нарекувале „пијан тенк“. Пејачката рекла, „последната сцена на забавата е во куќа наречена пијан тенк, која претставува една од куќите на моите пријатели во кои одевме да имаме забави. Па мислам дека ја сакам бидејќи е супер-искрена и интересна.“

Видеото започнува со Кеша која се буди во бања во дом и излегува од неа за да побара четка за заби. Потоа продолжува долу низ скалите гледајќи ги сликите на ѕидовите. Кеша продожува во кујната и наидува на фамилија која појадува, зачудувајќи ги. Таа се смее и заминува, а фамилијата започнува да ја следи. Кога пристига на шеталиштето таа зема златен велоспиед кој е потпрен на оградата и заминува со него. Кеша потоа сретнува група деца и го заменува нејзиниот велосипед со нивното радио. Видеото потоа прикажува сцена во која таа одбива маж и ја зема маж кој го глуми Симон Рекс кој ја вози во златен автомобил. Полицијата ги допира и ѝ става лисици на Кеша/ Сцената потоа ја прикажува неа како пее во колата на полицијата и ги држи лисиците во нејзините раце. Следната сцена ја прикажува Кеша во празна соба наполнета со сјај. Таа потоа учествува на забава со Рекс за последната сцена. Видеото завршува со сцена во која Кеша легнува да спие во друга бања. Видеото на песната било номинирано на MuchMusic Video Awards за Интернационално Видео на Годината и Вашето Омилено: Интернационално Видео. Двете награди биле изгубени - првото изгубило од песната на Мајли Сајрус, „Party in the U.S.A.“ и второто од песната на Адам Ламберт, „Whataya Want From Me“.

Настапи во живо
За да го промовира синглот, Кеша се појавила на неколку телевизиски емисии и имала настапи низ целиот свет. За првпат Кеша ја извела песната како дел од MTV Push, програма прикажувана од MTV Networks, каде таа ја извела песната заедно со „Blah Blah Blah“ и „Dinosaur“. Ја извела песната заедно со She performed the song alongside „Blah Blah Blah“, „Take It Off“, „Your Love Is My Drug“ и „Dirty Picture“ на BBC Radio 1's Big Weekend. На 29 мај 2010, Кеша „Tik Tok“ заедно со „Your Love Is My Drug“ на MTV Video Music Awards Japan. Кеша исто така се појавила на It's On with Alexa Chung, The Wendy Williams Show, Lopez Tonight, Late Night with Jimmy Fallon, The Tonight Show with Conan O'Brien и The Ellen DeGeneres Show за да ја изведе песната. Песната исто така била изведена на Saturday Night Live на 17 април 2010. На 13 август 2010 Кеша ја извела „Tik Tok“ на Today. На 7 ноември 2010 Кеша ја извела песната на MTV Europe Music Awards. За време на настапот таа носела различни парчиња облека и дневна шминка. Настапот се состоел од светла и позадински танчери. Крајниот дел на песната бил сменет и содржел поубава вибрација.

Културно влијание

Пародија на песната била направена од британската комедиска група The Midnight Beast. Пародијата дискутира различни субјекти како гледање на голи тела на жени и затајување нешта од родителите. Откако Кеша дознала за пародијата оставила порака на нејзиниот профил на Твитер: „По ѓаволите. Ова е подобро од мојата верзија.“ Издадена на iTunes на 15 јануари 2010, пародијата се искачила на четвртото место на табелите во Австралија и на Ирските Табели. „Tik Tok“ била користена во почетната сцена на епизодата на The Simpsons, „To Surveil with Love“, во која секој од глумците ја пеел песната. Комичарката Џули Браун направила пародија на песната со синглот „Another Drunk Chick“ на албумот Smell the Glamour (2011). Џарет Виселман од The New York Post изјавил дека тоа претставувала најсмешна преработка на годината. Друга пародија била направена од израелските војници во 2010, која прикажувала шест војници во Хеврон кои одат во пустинска улица и носат целосна војничка опрема, а потоа „Tik Tok“ почнува да се слуша во позадината и војниците изведуваат танцувачки потези. Ликовите на музичката серија Хор ја извеле песната. Канадската пејачка, Аврил Лавињ извела акустична верзија на песната на BBC's Radio 1.

Список на песни

САД Сингл
„Tik Tok“ – 3:20

Британски Сингл
„Tik Tok“ – 3:20
„Tik Tok“ (Микс на Tom Neville's Crunk & Med) – 6:53

Бритнаски EP
„Tik Tok“ – 3:20
„Tik Tok“ (Клуб Ремикс на Фред Фалк Fred) – 6:42
„Tik Tok“ (Ремикс на Chuck Buckett's Verucca Salt) – 4:55
„Tik Tok“ (Микс на Tom Neville's Crunk & Med) – 6:53
„Tik Tok“ (Ремикс на Untold) – 5:01

Кредити и личности
Пишување – Кеша Себерт, Луказ Готвалд, Бенџамин Левин
Продукција – Луказ Говалд, Бенџамин Левин
Инструменти и програмирање – Луказ Говалд, Бенџамин Левин
Снимање – Луказ Говалд, Бенџамин Левин
Аудио инжинеринг – Емили Врајт, Сем Холанд
Вокално уредување – Емили Врајт

Извор:

Табели, сертификации и процесии

Неделни табели
Табела (2009–2010)Највисокапозиција 

Сертификации
ДржаваСертификацијаАвстралија5× ПлатинаАвстријаПлатинаБелгијаПлатинаКанада7× ПлатинаДанскаПлатинаФинскаЗлатоФранцијаЗлатоГерманијаПлатинаИталијаМулти-платинаЈапонијаЗлато Нов Зеланд2× ПлатинаШпанија2× ПлатинаPROMUSICAE (06-09-2010). Top 50 Canciones MediaControl (GfK International). Temporarily available at here .ШведскаЗлатоШвајцаријаПлатинаСАД5× Платина

Годишни табели
Табела (2009)Позиција Авсралија9 Канадски Хот 10076url=http://www.dutchcharts.nl/yearchart.asp?cat=s|title=JAAROVERZICHTEN – SINGLES 2009|work=Dutch Top 40]]|publisher=Hung Medien|accessdate=2010-01-15}}</ref>
| style="text-align:center;"|90
|-
|Нов Зеланд
| style="text-align:center;"|4
|-
|Британија
| style="text-align:center;"|45
|-
!scope="col"|Табела (2010)
!scope="col"|Позиција
|-
|Австралија
|style="text-align:center;"|12
|-
|Австрија
|style="text-align:center;"|3
|-
|Белгија (Валонија)
|style="text-align:center;"|3
|-
| Канадски Хот 100
|style="text-align:center;"|2
|-
|Европски Хот 100
|style="text-align:center;"|2
|-
|Германија
|align="center"|10
|-
|Унгарија
|align="center"|7
|-
|Јапонски Хот 100
|style="text-align:center;"|21
|-
|Холандија (Mega Single Top 100)
|align="center"|99
|-
|Романија 
|align="center"|58
|-
|Швајцарија
|style="text-align:center;"|6
|-
|Британија
|style="text-align:center;"|69
|-
| САД Билборд'' Хот 1001 САД Поп Песни1

Декадни табели
Табела (2000–2009)ПозицијаАвстралија42

Табеларна процесија

|-

|-

|-

|-

|-

|-

|-

|-

|-

|-

|-

Историја на издавање
 Регион Датум ФорматАвстралија7 август 2009Дигитално спуштањеКанадаМексикоНов ЗеландНорвешкаШведскаСАД25 август 2009Обединето Кралство27 ноември 2009Јужна Кореја8 декември 2009

Наводи

Надворешни врски
Официјално музичко видео  на MTV.com

Категорија:Синглови од 2009
Категорија:Песни од Кеша